.td_uid_2_61e1dcbf08320_rand.td-a-rec-img{text-align:left}.td_uid_2_61e1dcbf08320_rand.td-a-rec-img img{margin:0 auto 0 0} Konferenza tal-aħbarijiet dwar is-sitwazzjoni fl-Air Malta Konferenza tal-aħbarijiet tal-Partit Nazzjonalista indirizzata mill-Kelliem tal-Partit Nazzjonalista għall-Air Malta Mario de Marco, il-Kelliem għat-Turiżmu Robert Arrigo, u l-kandidat Ivan Castillo. Posted by Partit Nazzjonalista on Friday, January 14, 2022 Il-Partit Nazzjonalista qal li l-Gvern taħt it-tmexxija tal-Partit Laburista biddel lil Malta f'ballun politiku u qal li din qed titmexxa minn ministru li huwa maqtugħ mir-realtà. Il-PN qal dan b'reazzjoni għall-konfereza tal-aħbarijiet li saret mill-Ministru għall-Finanzi Clyde Caruana fejn ħabbar li l-ħaddiema tal-Air Malta se jkunu qegħdin jonqsu bin-nofs. Huwa spjega li l-ħaddiema tal-Air Malta se jonqsu minn 890 għal 420. Dawk li se jkunu qed jitilfu xogħolhom minn mal-linja nazzjonali se jkunu qegħdin jingħataw xogħol ieħor fis-settur pubbliku. Il-Partit Nazzjonalista qal li l-Gvern kienu ilu snin jiffanfra li reġġa' lura lill-Air Malta fi triq tal-profitt u sostenibilità madankollu issa ammetta li falla u ħa deċiżjonijiet ħżiena. Matul il-konferenza stampa li saret mill-Viċi Kap għall-Affarijiet tal-Partit Nazzjonalista u kelliem għat-Turiżmu Robert Arrigo, mill-Kelliem għall-Finanzi Mario de Marco u mill-kandidat għall-elezzjoni ġenerali Ivan Castillo, il-Partit qal li l-Gvern jinsab mingħajr ideat u għalhekk iddċieda li jkeċċi iktar min-nofs l-impjegati tal-kumpanija. Dwar dan il-PN qal li minkejja li jaqbel li dawk li se jitilfu xogħolhom jingħataw impjieg ieħor madankollu dan se jkun qiegħed ikompli jgħabbi s-settur pubbliku li żied id-dejn tiegħu b'29 miljun b'dejn li jlaħħaq it-€8 biljun. Il-PN semma kif l-inkompetenza tal-Gvern ħarġet ċara meta l-Kap Eżekuttiv David Curmi sostna li l-unika profitt li għamlet il-kumpanija kien meta biegħet l-assijiet tagħha u din tgiddeb dak li kien qal il-Gvern li kien qal li l-kumpanija għamlet profitt minħabba li kien hemm tmexxija tajba. Il-Partit Nazzjonalista qal li huwa se jkun qiegħed jagħmel pjan mal-istakeholders għall-Air Malta. Żied li huwa kien għamel pjan fl-2012 u kien approvat mill-Kummissjoni Ewropea iżda kien ġie injorat minn diversi Ministri Laburisti. Kompla li din l-aħbar hija waħda ta' tħassib għat-turiżmu minħabba li l-Air Malta hija sors pronċipali ta' konnessjonijiet mal-bqija tal-Ewropa. Il-ħaddiema tal-Air Malta se jitnaqqsu bin-nofs .td_uid_3_61e1dcbf08809_rand.td-a-rec-img{text-align:left}.td_uid_3_61e1dcbf08809_rand.td-a-rec-img img{margin:0 auto 0 0}